Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18527

16. Jel terület Jel területet csak akkor szükséges kialakítani, ha azt a levegőben levő légijárművekkel földi látjelek útján történő összeköttetés tartásra kívánják felhasználni. Ilyen összeköttetés és jelzések szükségesek például akkor, ha a repülőtér nem rendelkezik repülőtéri irányító toronnyal, vagy repülőtéri repüléstájékoztató szolgálati egységgel, vagy ha a repülőteret olyan repülőgépek használják, amelyek nincsenek rádióberendezéssel felszerelve. A földi látjelek továbbá hasznosak lehetnek a kétoldalú rádióösszeköttetés megszakadása esetében is. Mindazonáltal tény, hogy a földi látjelek segítségével adható tájékoztatások beszerezhetők az AIP kiadványokból és a NOTAM közleményekből. Ezért a jel terület kialakítására vonatkozó döntés előtt mérjék fel, hogy ténylegesen szükség van-e a földi látjelekre.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes